มนุษย์เงินเดือนต้องศึกษาสิทธิลดหย่อนภาษีขั้นพื้นฐานของชีวิต เพื่ออะไร
1. ลดภาระส่วนตัว
2. ช่วยเหลือผู้ด้อยโอกาส
3. ช่วยวางแผนยามเกษียณ
4. ช่วยวางแผนภาษี
ข้อที่ถูกต้องได้แก่ 1.  เนื่องจาก เพราะมนุษย์เงินเดือนต้องศึกษาสิทธิลดหย่อนภาษีขั้นพื้นฐานของชีวิต เพื่อลดภาระส่วนตัว

3 ขั้นตอนวางแผนภาษีฉบับมนุษย์เงินเดือน


1. ประเมินเงินได้เพื่อคำนวณภาษี
เริ่มต้นง่ายๆ ตั้งแต่ต้นปีด้วยการนำเงินเดือนของปีที่ผ่านมาและโบนัสที่ได้รับมาคำนวณดูว่า รายได้เราทั้งปีเป็นเท่าไหร่ จากนั้นคาดการณ์รายได้ที่น่าจะเพิ่มขึ้นในปีนี้ เพื่อประเมินเงินได้และคำนวณว่าจะต้องเสียภาษีในอัตราเท่าไหร่


2. ศึกษาสิทธิลดหย่อนภาษี แบ่งเป็น 3 ส่วน ได้แก่
- สิทธิลดหย่อนขั้นพื้นฐานของชีวิต เพื่อลดภาระส่วนตัว เรื่องบ้าน เรื่องเกี่ยวกับบุตรและพ่อแม่ เป็นต้น
- สิทธิลดหย่อนเพื่อการออมและลงทุน เพื่อช่วยวางแผนภาษีและวางแผนยามเกษียณไปด้วยในตัว โดยเป็นการออมและลงทุนในกองทุนประกันสังคม กองทุน กบข. กองทุนสำรองเลี้ยงชีพ กองทุน SSF กองทุน RMF กองทุน Thai ESG และประกันชีวิต
- สิทธิลดหย่อนเพื่อการบริจาคหรือการศึกษา เพื่อแบ่งปันคืนสู่สังคม หรือช่วยเหลือผู้ด้อยโอกาส
นอกจากสิทธิลดหย่อนภาษีที่กล่าวมาข้างต้นแล้ว ในแต่ละปียังอาจมีสิทธิลดหย่อนอื่นๆ เพิ่มเติมขึ้นมา เพื่อส่งเสริมและสนับสนุนการออมการลงทุน หรือเพื่อกระตุ้นการบริโภคภายในประเทศในช่วงนั้นๆ เช่น โครงการ “ชอปดีมีคืน” ที่สามารถนำเงินค่าซื้อสินค้าและบริการระหว่างวันที่ 1 ม.ค. – 15 ก.พ. 2566 มาหักลดหย่อนภาษีได้ถึง 40,000 บาท ฉะนั้น หมั่นติดตามข่าวสารเกี่ยวกับการลดหย่อนภาษีอย่างใกล้ชิด เพื่อให้ไม่พลาดโอกาสที่จะใช้สิทธินั้นอย่างเต็มที่


3. วางแผนการออมและลงทุนเพื่อลดหย่อนภาษี
ทั้งสิทธิขั้นพื้นฐานที่ได้อยู่แล้ว และใช้สิทธิลดหย่อนเพิ่มเติมจากการออมและลงทุนในกองทุนรวมเพื่อส่งเสริมการออมระยะยาว (SSF) กองทุนรวมเพื่อการเลี้ยงชีพ (RMF) กองทุน Thai ESG และประกันชีวิต โดยคำนวณว่าจะใช้สิทธิเป็นจำนวนเงินอย่างละเท่าไหร่จึงจะเหมาะสมกับฐานะการเงิน ไม่ควรออมและลงทุนมากเกินไปจนลืมสำรองเงินสดไว้เผื่อกรณีฉุกเฉิน หลังจากวางแผนเรียบร้อยแล้ว ก็ควรสร้างวินัยทางการเงินด้วยการ “ทยอยลงทุนอย่างต่อเนื่อง”
ความรู้ทางการเงิน